Праду я, праду, спатанькі хачу
Праду я, праду, спатанькі хачу. 
Як пайду я ў каморачку, 
Прыкладу я галовачку там, 
Ці не засну, ці не паляжу. 
Свёкарка ідзець, мяне судзячы: 
— Санлівая, драмлівая, 
На работу лянівая. 
Толькі ёй ўсё спаць, 
Толькі ёй ўсё драмаць. 
Праду я, праду, спатанькі хачу. 
Як пайду ж я ў каморачку, 
Прыкладу я галовачку там, 
Ці не засну, ці не задрамлю. 
Свякроўка ідзець, мяне судзячы: 
— Санлівая, драмлівая, 
На работу лянівая. 
Толькі ёй ўсё спаць, 
Толькі ёй ўсё драмаць. 
Праду я, праду, спатанькі хачу. 
Як пайду я ў каморачку, 
Прыкладу я галовачку там, 
Ці не засну, ці не паляжу. 
Мамачка ідзець, мяне жалеець: 
— Дзіця ж маё дарагое 
Пайшло замуж маладое, 
Дзеткі абнялі, спаткі не далі.

(Запісана: 837. АІМЭФ, ф. 8, воп. 1, спр. 108, сш. 1, л. 42—43. Зап. М. П. Гваздзёў у 1967 г. у в. Галаўчын Бялыніцкага р-на ад Вольгі Хадасевіч, 1973 г. Выконвалася на супрадках.)

Піліпаўскія песні